CELEX: 52004PC0451
Language: sl
Date: 2004-06-28
Title: Predlog UREDBA SVETA o spremembi Uredbe Sveta (ES) št. 2667/2000 o Evropski agenciji za obnovo (predložena s strani Komisije)

KOMISIJA EVROPSKIH SKUPNOSTI

                                                Bruselj, 28.06.2004
                                                KOM(2004) 451 končno

                                                2004/0133 (CNS)

                                      Predlog

                                UREDBA SVETA

     o spremembi Uredbe Sveta (ES) št. 2667/2000 o Evropski agenciji za obnovo

                           (predložena s strani Komisije)

SL                                                                               SL
 ---pagebreak---                                 OBRAZLOŽITVENI MEMORANDUM

     Uredba Sveta (ES) št. 2666/20001 (v nadaljevanju »Uredba CARDS«) je stopila v veljavo 7.
     decembra 2000 in se v skladu s svojim členom 19 uporablja do 31. decembra 2006.

     Člen 13 Uredbe CARDS določa:

             Svet to uredbo pregleda pred 31. decembrom 2004.

             V ta namen, Komisija Svetu predloži ocenjevalno poročilo najpozneje do 30. junija
             2004, skupaj s predlogi glede prihodnosti in potrebnih sprememb te uredbe.

     Uredba Sveta (ES) št. 2667/20002 (v nadaljevanju »Uredba o Agenciji«) je stopila v veljavo 7.
     decembra 2000 in se v skladu s svojim členom 16 uporablja do 31. decembra 2004.

     Člen 14 Uredbe o Agenciji določa:

             Ko Komisija meni, da je Agencija izpolnila mandat, opisan v členu 1, Svetu predlaga
             razpustitev Agencije. V vsakem primeru, Komisija najpozneje do 30. junija 2004
             Svetu predloži ocenjevalno poročilo o uporabi uredbe in predlog glede statusa
             Agencije.

     V ta namen je Komisija v letu 2003, v okviru ocenjevanja programov sodelovanja in
     razvojnih programov Komisije v tretjih državah, uvedla ocenjevanje, katerega namen je bil
     zagotoviti Evropski Komisiji neodvisno in zanesljivo oceno strategije pomoči iz CARDS in
     njenega razvoja znotraj političnega okvira ter neodvisno oceno uporabe Uredbe Evropske
     agencije za obnovo (EAR) od njene uvedbe februarja 2000, ki opisuje razvoj vloge in
     pristojnosti Agencije.

     To ocenjevanje, ki je bilo izvedeno v obdobju od maja 2003 do maja 2004 (CARDS) in od
     oktobra 2003 do maja 2004 (EAR), je vodila mednarodna skupina, v katero so bili vključeni
     strokovnjaki iz držav CARDS. Ocenjevanje je natančno spremljala Enota za ocenjevanje, ki
     so ji pomagale pristojne skupine, sestavljene iz služb Komisije in EAR. Poročila temeljijo na
     fazi pisarniškega dela, ki so ji sledile terenske raziskave v vseh državah CARDS ob
     upoštevanju vseh operativnih centrov EAR. Ocenjevanje je vključevalo strukturirane
     razgovore in delavnice s predstavniki vlad in civilne družbe v državah partnericah.

     Končni poročili o ocenjevanju sta v celoti razpoložljivi od 4. junija 2004 na spletni strani
     EuropeAid, kjer se lahko o njih posvetuje in se jih naloži na naslednji povezavi:

     http://europa.eu.int/comm/europeaid/evaluation/program/cardsrep.htm

     S tem sporočilom želi Komisija obvestiti Svet, na kakšen način namerava nadaljevati:

     1
            UL L 306, 7.12.2000, str. 1. Uredba, nazadnje spremenjena z Uredbo (ES) št. 2415/2001 z dne
            10.12.2001 (UL L 327, 13.12.2001, str. 3).
     2
            UL L 36, 7.12.2000, str. 7. Uredba, nazadnje spremenjena z Uredbo (ES) št. 2415/2001 z dne
            10.12.2001 (UL L 327, 13.12.2001, str. 3) in Uredbo (ES) št. 1646/2003 z dne 18.6.2003 ( UL L 245,
            29.9.2003, str. 16)

SL                                                      2                                                        SL
 ---pagebreak---      a)      V skladu z običajno prakso bo prišlo do postopka nasprotovanja, ki bo za Komisijo
             priložnost, da poda podrobne opombe na zaključke in priporočila iz obeh poročil.

     b)      Hkrati, Komisija predlaga pristop v dveh smereh.

             Glede Uredbe o Agenciji

     Zaključki zunanjega ocenjevanja so, da Agencija učinkovito opravlja svoje delo v državah in
     na območjih, na katerih deluje, ter da je model brez napak v administraciji in ima odzivno
     upravo.

     Glede na to v celoti pozitivno oceno dejavnosti Agencije in ob upoštevanju okvira pomoči
     Skupnosti, skladnega s finančnim načrtom Skupnosti, ki pokriva obdobje do leta 2006, je
     pomembno zagotoviti kontinuiteto izvajanja pomoči Skupnosti v državah in na območjih, ki
     jih pokriva mandat Agencije. Uredba o Agenciji se mora v skladu s tem podaljšati do 31.
     decembra 2006.

     Komisija opozarja Svet na dejstvo, da je za zagotovitev nemotenega nadaljevanja delovanja
     Agencije ter, da so njene upravne in pogodbene obveznosti (osebje, prostori, itd.) spoštovane,
     treba čimprej sprejeti odločitev o podaljšanju obdobja veljavnosti Uredba o Agenciji.

     Ta predlog ne posega v nadaljnje presoje posebnih ukrepov, za katere lahko Komisija pozneje
     meni, da so primerni za obravnavo priporočil ocenjevalcev za izboljšanje delovanja Agencije.

             Glede Uredbe CARDS

     Komisija meni, da priporočila, ki izhajajo iz ocenjevanja, ne zahtevajo spremembe trenutnega
     zakonodajnega okvira, ker je uredba še vedno zelo primerna, kar se tiče njenega prispevka k
     procesu stabilizacije in pridruževanja. Poleg tega bi vsaka sprememba v praksi delovala samo
     v letu 2005 in v najboljšem primeru, preden uredba preneha veljati 31. decembra 2006,
     vplivala na pripravo letnega akcijskega programa za leto 2006.

     Številni zaključki in priporočila se nanašajo na organizacijo Komisije, koordinacijo z
     državami članicami, mednarodnimi finančnimi organizacijami in drugimi zainteresiranimi
     strankami ali na načrt programa in način njegovega izvajanja; noben od njih ne kaže na
     kakršno koli potrebo po spremembi vsebine Uredbe CARDS. Komisija bo o njih razmislila in
     tudi o možnih sredstvih spodbujanja načina izvajanja pomoči in koordinacije z drugimi
     zainteresiranimi strankami.

     V vsakem primeru bo Komisija upoštevala poročila partnerstev in SAP pri pripravi programa
     pomoči Skupnosti za obdobje 2005–2006. Ta pristop se popolnoma sklada s priporočili iz
     ocenjevalnega poročila, ki predlagajo poenostavljene kazalne programe za obdobje 2005–
     2006, ob upoštevanju vzpostavljenih novih strateških orodij in razvoj novih instrumentov
     pomoči z letom 2007.

     Zato Komisija meni, da Uredba CARDS ne bi smela biti spremenjena in bi se morala
     uporabljati, kakor je navedeno, do 31. decembra 2006 ko, v skladu s svojim členom 19,
     preneha veljati.

     c)      V obeh primerih bo Komisija še naprej redno obveščala o vsakem nadaljnjem
             ukrepu, ki bi lahko bilo primeren, ko bo zgoraj omenjena faza nasprotovanja
             zaključena.

SL                                                 3                                                  SL
 ---pagebreak---      V zaključku, Komisija poziva Svet k sprejetju priloženega predloga za spremembo Uredbe
     Sveta (ES) št. 2667/2000 z dne 5. decembra 2000 o Evropski agenciji za obnovo.

SL                                             4                                              SL
 ---pagebreak---                                                                 2004/0133 (CNS)

                                                     Predlog

                                              UREDBA SVETA

           o spremembi Uredbe Sveta (ES) št. 2667/2000 o Evropski agenciji za obnovo

     SVET EVROPSKE UNIJE JE –

     ob upoštevanju pogodbe o ustanovitvi Evropske skupnosti in zlasti prvega stavka drugega
     odstavka člena 181a Pogodbe,

     ob upoštevanju predloga Komisije,3

     ob upoštevanju mnenja Evropskega parlamenta4,

     ob upoštevanju naslednjega:

     (1)    Evropska agencija za obnovo izvaja pomoč Skupnosti iz člena 1 Uredbe (ES)
            2666/20005 v Srbiji in Črni gori, vključno s Kosovom, kakor je določeno z Resolucijo
            1244 Varnostnega sveta Združenih narodov z dne 10. junija 1999, ter v Nekdanji
            jugoslovanski republiki Makedoniji.

     (2)    V skladu s svojim členom 16, se Uredba (ES) št. 2667/2000 o Evropski agenciji za
            obnovo6 uporablja do 31. decembra 2004.

     (3)    Člen 14 te uredbe določa, da Komisija predloži Svetu ocenjevalno poročilo o uporabi
            te uredbe in predlog glede statusa agencije.

     (4)    Komisija je to poročilo objavila 4. junija 2004.

     (5)    Program za pomoč Skupnosti za Srbijo in Črno goro, vključno s Kosovom, kakor je
            določena z Resolucijo 1244 Varnostnega sveta Združenih narodov z dne 10. junija
            1999, ter v Nekdanji jugoslovanski republiki Makedoniji, je pripravljen v strateških
            dokumentih države za obdobje od leta 2002 do 2006, skladno s finančnim načrtom
            Skupnosti. Komisija je v procesu predlaganja večletnih kazalnih programov za
            obdobje 2005–2006 za te države in območja.

     3
            UL C […] […], str. […]
     4
            UL C […] […], str. […]
     5
            Uredba Sveta (ES) št. 2666/2000 o pomoči Albaniji, Bosni in Hercegovini, Hrvaški, Zvezni republiki
            Jugoslaviji in Nekdanji jugoslovanski republiki Makedoniji, L306, 7.12.2000, str. 7. Uredba, kakor je
            bila spremenjena z Uredbo (ES) št. 2415/2001 (UL L 327, 12.12.2001, str. 3)
     6
            UL L 306, 7.12.2000, str. 7. Uredba, kakor je bila spremenjena z Uredbo (ES) št. 2415/2001 (UL L 327,
            12.12.2001, str. 3) in Uredbo (ES) št. 1646/2003 (UL L 245, 29.9.2003, str. 16).

SL                                                       5                                                          SL
 ---pagebreak---      (6)    V luči pozitivno ocenjenih dejavnosti agencije in dejstva, da okvir pomoči Skupnosti
            pokriva obdobje do leta 2006, je pomembno zagotoviti kontinuiteto izvajanja pomoči
            Skupnosti. Zato je treba mandat Evropske agencije za obnovo podaljšati do 31.
            decembra 2006.

     (7)    Ustavna listina je bila v Zvezni republiki Jugoslaviji (ZRJ) sprejeta 4. februarja 2003,
            s čimer je bila država preimenovana v »Srbijo in Črno goro«7. Ta sprememba imena
            države se mora upoštevati –

     SPREJEL NASLEDNO UREDBO:

                                                    Člen 1

     Uredba (ES) št. 2667/2000 se spremeni, kakor sledi:

     1.      V členu 1(1) (i) se izraz »Zvezna republika Jugoslavija« nadomesti z izrazom »Srbija
             in Črna gora«.

     2.      V členu 2(1)(b) se izraz »Zvezna republika Jugoslavija« nadomesti z izrazom »Srbija
             in Črna gora«.

     3.      V členu 4(10) se izraz »Zvezna republika Jugoslavija« nadomesti z izrazom »Srbija
             in Črna gora«.

     4.      Člen 14 se razveljavi.

     5.      Člen 15 se nadomesti z

             »Komisija lahko na Agencijo prenese izvedbo pomoči za Srbijo in Črno goro in
             Nekdanjo jugoslovansko republiko Makedonijo, za katero je bilo odločeno po Uredbi
             (ES) št. 1628/96«.

     6.      V členu 16 se datum »31. december 2004« nadomesti z »31. december 2006«.

                                                    Člen 2

     Ta uredba začne veljati tretji dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.

     V Bruslju,

                                                    Za Svet
                                                    Predsednik

     7
            Vključno s Kosovom, kakor je določeno z Resolucijo 1244 Varnostnega sveta Združenih narodov z dne
            10 junija 1999.

SL                                                     6                                                        SL